
A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható! 

143. számú előterjesztés

Bátaszék Város Önkormányzat Képviselő-testületének 2026. július 23-án 
16 órakor megtartandó rendkívüli ülésére


Döntés a Versenyképes Járások Program II. - 2/4970 azonosítószámú, "Önkormányzati tűzoltóság tűzoltó laktanyájának korszerűsítése II.ütem" tárgyú projektben ipari szekcionált kapu beépítésére vállalkozó kiválasztásáról 

	Előterjesztő: Dr. Somosi Szabolcs alpolgármester

Készítette: Bozsolik Zoltán városüzemeltetési irodavezető
                                          
Törvényességi ellenőrzést végezte: Kondriczné dr. Varga Erzsébet 
                                                                                jegyző

Pénzügyileg ellenőrizte: Keresztes Katalin pénzügyi irodavezető

Tárgyalja:

PG Bizottság 2026.07.23.





	Tisztelt Képviselő-testület!

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot indított. 

A projektek egyike a "Önkormányzati tűzoltóság tűzoltó laktanyájának korszerűsítése II. ütem" munkái támogatása, fejlesztési igény azonosítója 2/4970.

Projekt teljes költsége: bruttó 12 555 500,-Forint


A projekt keretén belül szükséges az épület homlokzati hőszigetelésének elkészítése és ipari szekcionált kapu beépítése.

I.
Ajánlattételi eljárást bonyolítottunk le, amelyben ajánlatot kértünk ipari szekcionált kapu beépítésére.

Az ajánlattételi határidő lejártáig három ajánlattevő nyújtotta be ajánlatát. Az ajánlatok formai és tartalmi szempontoknak megfelelnek. 
Az ajánlattevő árajánlatában az alábbi ellenszolgáltatást ajánlotta meg.

1.  Az ajánlattevő neve: Baloghné Varga Krisztina E.V.
7700 Mohács Hrsz 5514
Ajánlati ár: nettó 4 469 000,-Ft + 1 206 630,-Ft ÁFA  azaz bruttó 5 675 630 ,-Ft
2.  Az ajánlattevő neve: Szalontai Csaba Imre E.V.
6500 Baja, Epreskert u. 54.
Ajánlati ár: nettó 3 709 000,-Ft + 1 001 430,-Ft ÁFA  azaz bruttó 4 710 430,-,-Ft

Az ajánlattevő ajánlatának ellenőrzése során eltérést tapasztaltunk a felolvasólap és a részletes árazott költségvetés főösszesítőjében rögzített ajánlati árak között. 
Az árazott költségvetés alapján a helyes ajánlati ár az alábbi:
nettó 3 889 000,-Ft + 1 050 030,-Ft ÁFA azaz bruttó 4 939 030,-Ft

3. Az ajánlattevő neve: VILLSZER Kft.
Az ajánlattevő lakóhelye/székhelye: 6500 Baja, Drescher E. u. 15.
Ajánlati ár: nettó 4 566 000,-Ft + 1 232 820,-Ft ÁFA  azaz bruttó 5 798 820,-Ft

Az ajánlattevő ajánlatának ellenőrzése során eltérést tapasztaltunk a felolvasólap és a részletes árazott költségvetés főösszesítőjében rögzített ajánlati árak között. 
Az árazott költségvetés alapján a helyes ajánlati ár az alábbi:
nettó 4 145 000,-Ft + 1 119 150,-Ft ÁFA azaz bruttó 5 264 150,-Ft



Javasoljuk a Szalontai Csaba Imre E.V.-val (6500 Baja, Epreskert u. 54.) a szerződés megkötését nettó 3 889 000,-Ft + 1 050 030,-Ft ÁFA azaz bruttó 4 939 030,-Ft összeggel. 


A vállalkozási díj teljes egészében elszámolható a támogatás terhére.


II.
Ajánlattételi eljárást bonyolítottunk le, amelyben ajánlatot kértünk a projekthez kapcsolódóan műszaki ellenőri feladatok ellátására.

A Tiringer Építőipari Kft. ajánlata formai és tartalmi szempontoknak megfelel. 
Az ajánlattevő árajánlatában az alábbi ellenszolgáltatást ajánlotta meg.
Ajánlati ár: nettó 200 000,-Ft + 54 000,-Ft ÁFA  azaz bruttó 254 000,-Ft

Versenyképes Járások Program Általános Szerződési Feltételek alapján az ÁFA nélkül számított 5 (öt) millió forintot elérő vagy azt meghaladó becsült értékű beszerzése esetében köteles legalább 3 (három), egymástól független szervezettől származó érvényes ajánlatot beszerezni. Ebben az esetben ez a beszerzés nem éri el az értékhatárt.


Bátaszék Város Önkormányzata beszerzései lebonyolításának szabályzatáról szóló Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének 1/2017. (III. 01.) számú együttes intézkedés II. fejezet 1. pont b. bekezdése alapján nettó 500 000 forint beszerzési értékét meg nem haladó beszerzések esetén a beszerzés előzetes árajánlat nélkül történhet. 

[bookmark: _GoBack]
Javasoljuk a Tiringer Építőipari Kft.-vel (7140 Bátaszék, Garay u. 8.) a szerződés megkötését nettó 200 000,-Ft + 54 000,-Ft ÁFA  azaz bruttó 254 000,-Ft összeggel. 


A vállalkozási díj teljes egészében elszámolható a támogatás terhére.


1. sz. H a t á r o z a t i    j a v a s l a t :
		      
a Versenyképes Járások Program II. - 2/4970 azonosítószámú, "Önkormányzati tűzoltóság tűzoltó laktanyájának korszerűsítése II.ütem" tárgyú projekt ipari szekcionált kapu kivitelezésére vállalkozó kiválasztására 

Bátaszék Város Önkormányzatának Képviselő-testülete;

a.) az ipari szekcionált kapu kivitelezése feladatok elvégzésével a legalacsonyabb ajánlati árat tevő Szalontai Csaba Imre E.V.-t (6500 Baja, Epreskert u. 54.) bízza meg,
b.) a feladat ellátásához szükséges díj (nettó 3 889 000,-Ft + 1 050 030,-Ft ÁFA azaz bruttó 4 939 030,-Ft) kifizetését az önkormányzat 2026. évi költségvetésében tervezett Versenyképes Járások Program 2/4970 azonosítószámú, "Önkormányzati tűzoltóság tűzoltó laktanyájának korszerűsítése II. ütem" projekt támogatás terhére biztosítja,
c.) felhatalmazza a város alpolgármesterét a feladat ellátására vonatkozó szerződés aláírására.

Határidő: 2026. augusztus 15.
Felelős:   Dr. Somosi Szabolcs alpolgármester 
  (szerződés aláírásáért)

Határozatról értesül: 
                             Szalontai Csaba Imre E.V.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár

2. sz. H a t á r o z a t i    j a v a s l a t :
		      
a Versenyképes Járások Program II. - 2/4970 azonosítószámú, "Önkormányzati tűzoltóság tűzoltó laktanyájának korszerűsítése II. ütem" tárgyú projekt műszaki ellenőri feladatok ellátására vállalkozó kiválasztására 

Bátaszék Város Önkormányzatának Képviselő-testülete;

a.) az műszaki ellenőri feladatok elvégzésével a Tiringer Építőipari Kft.-t (7140 Bátaszék, Garay u. 8.) bízza meg,
b.) a feladat ellátásához szükséges díj (nettó 200 000,-Ft + 54 000,-Ft ÁFA  azaz bruttó 254 000,-Ft) kifizetését az önkormányzat 2026. évi költségvetésében tervezett Versenyképes Járások Program 2/4970 azonosítószámú, "Önkormányzati tűzoltóság tűzoltó laktanyájának korszerűsítése II. ütem" projekt támogatás terhére biztosítja,
c.) felhatalmazza a város alpolgármesterét a feladat ellátására vonatkozó szerződés aláírására.

Határidő: 2026. augusztus 15.
Felelős:   Dr. Somosi Szabolcs alpolgármester 
  (szerződés aláírásáért)

Határozatról értesül: 
                             Tiringer Építőipari Kft.
                             Bátaszéki KÖH városüz. iroda
                             Bátaszéki KÖH pénzügyi iroda
                             irattár

